news_article: Ässät oli ryhdistäytynyt mainiosti pitkän alamäkensä jälkeen, ja pisti TPS:n koville tiistaina Porissa. Toisen erän alussa tilanne oli Ässien eduksi jo 4–1, mutta niin vain kävi, ettei karkumatka ollut riittävä. TPS kiri jo toisessa erässä osin onnekkaastikin tasoihin. Jatkoajalla ratkaisijaksi nousi kokenut Kai Nurminen, jonka kuuluisa rannelaukaus painui vastustamattomasti ohi Ässien maalia vartioineen Tommi Tervon ohi. TPS voitti 5–4, mutta aivan yhtä hyvin voitto olisi kuulunut varsin mallikkaasti pelanneelle Ässille.
  – Kiekkoteatteri oli varsin erikoinen. Meiltä meni valmistautuminen jostain syystä pahasti pieleen, sillä pelimme oli puolitoista erää todella vaatimatonta. Sitten saimme liikettä, pystyimme liikuttamaan kiekkoa mukavasti ja saimme osittain onnellakin pelin tasoihin, totesi TPS:n valmentaja Jukka Koivu.
  Ässät oli todellakin syönyt käärmekeittoa. Jo avauserä oli hienokseltaan kotijoukkueen hallintaa. Varsinainen superjakso koitti toisen erän ensimmäisellä minuutilla, kun Ässät teki Teemu Virkkusen ja Mika Rontin laukauksilla 29 sekunnin välein 3–1 ja 4–1. Marko Kivenmäellä oli loistava mahdollisuus viedä Ässät jo neljän maalin johtoon, mutta viimeistely onnistui surkeasti.
  TPS:n kolmen maalin kirissä 19-vuotias Tervo ei ollut aivan terävimmillään, mutta oli maaleissa toki onneakin mukana.
  – Tähän vaiheeseen nähden tämä oli meiltä hyvä esitys. Hallitsimme tapahtumia 30 minuuttia, mutta jostain syystä meille menee lähes jokaisessa ottelussa ihmeellisiä pomppumaaleja. Kolmanteen erään olen erittäin tyytyväinen, totesi Ässien valmentaja Mika Toivola.
  Ässien Martin Bergeronin johtama ykkösviisikko oli vihdoinkin herännyt horroksestaan. Upean avausmaalin tehnyt Juha Kiilholma sai hyvää taustatukea Tuomo Harjulalta. Mika Rontti oli vahva puolustuksessa, mutta myös enimmäkseen A-nuorissa pelannut Atte Valli onnistui. Tommi Tervon maalivahtipeliä ei voi moittia. Scott Langkowin paluu jäille tapahtunee vasta ensi vuoden puolella.
  TPS:n selkeä ykkösmies oli tehoihin 2–1 yltänyt Kari Eloranta. Lähimmäksi Elorantaa ylti Mikko Rautee. Puolustuksen parhaat olivat Antti Hulkkonen ja Jiri Vykoukal.
  Illan haukutuin mies oli erotuomari Hannu Henriksson. Jatkoajalla oli kaksi selvää jäähyn paikkaa, yksi kummallekin, mutta Henriksson ummisti silmänsä. Ässien kapteeni Jari Korpisalo antoi kovaäänisesti ulos mitä hän Henrikssonin ratkaisuista oli. Henriksson palkitsi Korpisalon 10-minuuttisella.
  Ottelun erotuomaritarkkailija Pertti Juhola ei lähtenyt arvostelemaan Henrikssonin esitystä muuten, mutta ihmetteli yleisellä tasolla miksei tuomareilta löydy rohkeutta nousta johtajiksi kentällä.
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20
events: game result goal penalty goal penalty goal goal goal penalty penalty goal penalty goal penalty goal goal penalty saves saves saves
events: TPS voitti Ässät 5–4. Avausmaalin teki Ässien Juha Kiilholma. Toisen erän ensimmäisellä minuutilla Ässät teki Teemu Virkkusen ja Mika Rontin osumilla 3–1 ja 4–1. E7 TPS kiri toisessa erässä tasoihin. Jatkoajalla ratkaisijaksi nousi Kai Nurminen. Jatkoajalla Ässien Jari Korpisalo sai 10-minuuttisen.
events: Ässät
events: TPS
events: 4–5 1–0 1–1 2–1 3–1 4–1 4–2 4–3 4–4 4–5
events: 2–1 2–3 0–0 0–1
events: power play
events: power play
events: power play
events: power play
events: Juha Kiilholma Juha-Pekka Ketola Mikko Eloranta Mikko Eloranta Steve Shirreffs Teemu Virkkunen Mika Rontti Juha-Pekka Ketola Marko Kivenmäki Mikko Rautee Niko Mikkola Mikko Eloranta Jarkko Glad Ville Vahalahti Kai Nurminen Jari Korpisalo Tommi Tervo Tuomo Karjalainen Ari Reunanen
events: Kai Nurminen Jiri Vykoukal
events: Vjatsheslav Fandul Martin Bergeron
events: Vjatsheslav Fandul Atte Valli
events: Timo Salonen Tuomo Harjula
events: Antti Hulkkonen Mika Alatalo
events: Antti Hulkkonen Mikko Koivu
events: Mikko Rautee Antti Hulkkonen
events: Mikko Eloranta Jiri Vykoukal
events: home home guest guest home home home home home guest guest guest home guest guest home home guest guest
events: Ässät Ässät TPS TPS Ässät Ässät Ässät Ässät Ässät TPS TPS TPS Ässät TPS TPS Ässät Ässät TPS TPS
events: 4.14 7.05 7.57 10.48 11.47 20.28 20.57 21.4 24.17 24.53 30.39 33.59 37.36 38.34 64.04 64.04
events: 2 2 2 2 2 2 10
events: 26 23 1